Kommentti: Putinia vastaan ei Suomessa osoiteta mieltä, ja maassa asuvat vähemmistötkin ovat ehkä ymmärtäneet reaali­politiikan

Kun presidentti Putin vierailee keskiviikkona Suomessa, odotettavissa ei ole tälläkään kertaa laajoja mielenosoituksia. Ehkä Suomen ilmakehässä on jotain reaalipoliittista kaasua, kirjoittaa HS:n ulkomaantoimittaja Pekka Hakala.

Suoma­laiset poliitikot piikit­televät mieluusti toisiaan menneiden aikojen suomettu­neisuudesta, ja kansa antaa huutia niille, jotka menivät neuvosto­aikana Moskovan nuoles­kelussa liian pitkälle. Ajatus kuuluu, että viisas kansa ei suomettunut, pelkästään tyhmät tai kavalat poliitikot.